от защитата, на която подлежи подобна информация съгласно съответното законодателство на страната по споразумението, която я е получила, както и съгласно съответните разпоредби, които се прилагат по отношение на органите на ЕС като страна по споразумението.
 2. Лични данни могат да се обменят само когато страната по споразумението, която може да ги получи, се ангажира да осигури на тези данни адекватно равнище на защита в съответствие със стандартите и правните инструменти, посочени в член 15 от дял III „Правосъдие, свобода и сигурност“ от настоящото споразумение.
 3. Използването на информация, получена съгласно настоящия протокол, при съдебни производства или административни процедури, образувани вследствие на нарушения на митническото законодателство, се счита за използване за целите на настоящия протокол. Поради това в своите протоколи с представени доказателства, доклади и свидетелски показания, и в рамките на производства и обвинения, повдигнати пред съдилищата, страните по споразумението могат да използват като доказателство получената информация и проучените документи в съответствие с разпоредбите на настоящия протокол. Компетентният орган, който е предоставил тази информация или е дал достъп до тези документи, бива уведомен за това използване.
 4. Получената информация се използва единствено за целите на настоящия протокол. Когато една от страните по споразумението желае да използва тази информация за други цели, тя трябва да получи предварителното писмено съгласие на органа, който я е предоставил. В такъв случай това използване подлежи на всички ограничения, установени от този орган.
 Член 11
 Вещи лица и свидетели
 Служител на запитания орган може да бъде упълномощен да се яви, в рамките на границите на предоставените му пълномощия, като вещо лице или свидетел по съдебни производства или административни процедури по въпросите от обхвата на настоящия протокол и да представи вещи, документи или заверени копия от тях, които могат да се окажат необходими при съответните производства или процедури. В искането за явяване трябва конкретно да бъде посочено пред кой съдебен или административен орган трябва да се яви служителят, по какви въпроси и въз основа на каква заемана длъжност или квалификация служителят ще бъде разпитван.
 Член 12
 Разходи във връзка с помощта
 Страните по споразумението се отказват от всякакви взаимни претенции за възстановяване на разходите по прилагането на настоящия протокол, с изключение на разходите за вещи лица и свидетели, когато е целесъобразно, както и на разходите за устни и писмени преводачи, които не са държавни служители.
 Член 13
 Прилагане
 1. Прилагането на настоящия протокол се възлага, от една страна, на централния митнически орган на Украйна, а от друга страна — на компетентните служби на Европейската комисия и, когато е целесъобразно, на митническите органи на държавите — членки на Европейския съюз. Те вземат решение относно всички практически мерки и разпоредби, необходими за неговото прилагане, като вземат предвид действащите правила, и по-специално тези в областта на защитата на данните. Те могат да препоръчат на компетентните органи изменения, които според тях следва да бъдат внесени в настоящия протокол.
 2. Страните по споразумението си обменят и актуализират списъците на съответните органи, които са надлежно оправомощени от тях за целите на прилагането на настоящия протокол.
 3. Страните по споразумението провеждат консултации помежду си